<classify> Akizungumza na wandishi wa habari Dar es Salaam jana, Ofisa Habari wa Shirikisho la Soka Tanzania TFF, Baraka Kizuguto alisema mabadiliko hayo yamefanyika kupisha shughuli ya uwekaji nyasi bandia inayoendelea Kaitaba unaofanywa na wataalamu kutoka Shirikisho la Kimataifa la Mpira wa Miguu FIFA.Kagera Sugar watatumia Uwanja wa Ali Hassan Mwinyi Tabora kwenye mechi zake za nyumbani ambazo ni dhidi ya Toto Africans utakaochezwa Septemba 26, JKT Ruvu Septemba 30, Tanzania Prisons Oktoba 4 na Yanga Oktoba 31, alieleza Kizuguto.Mechi zingine zitaendelea kawaida ambapo Jumamosi Septemba 12, 2015 kutakuwa na michezo saba ya ufunguzi itakayochezwa katika viwanja tofauti nchini.Ndanda FC ya Mtwara watakuwa wenyeji wa Mgambo Shooting ya Tanga kwenye Uwanja wa Nagwanda Sijaona mjini Mtwara, African Sports watawakaribisha Simba kwenye Uwanja wa Mkwakwani jijini Tanga, huku Majimaji FC wakiwa wenyeji wa maafande wa JKT Ruvu ya Pwani kwenye Uwanja wa Majimaji mjini Songea.Azam FC watakuwa wenyeji wa Tanzania Prisons kwenye Uwanja wa Chamazi Complex, Stand United FC watawaalika Mtibwa Sugar kwenye Uwanja wa Kambarage mjini Shinyanga, Toto Africans watakuwa wenyeji wa Mwadui FC Uwanja wa CCM Kirumba na Mbeya City watacheza na Kagera Sugar kwenye Uwanja wa Sokoine.Ligi Kuu itaendelea Jumapili kwa mchezo mmoja utakaochezwa kwenye Uwanja wa Taifa jijini Dar es Salaam ambapo mabingwa watetezi, Yanga watawakaribisha Wagosi wa Kaya Coastal Union.Wakati huo huo, kikao cha Kamati ya Utendaji cha Shirikisho la Mpira wa Miguu TFF kilichokaa Septemba 6, mwaka huu kimeamua kuwa Mkutano Mkuu wa TFF utafanyika Desemba 19 na 20, mwaka huu.  <topic>: michezo 